L'11 de desembre de 2014 es va aprovar en el si del Parlament Europeu i dins de la seva actual legislatura (2014-2019) la creació d'un intergrup sobre els drets dels infants.
Els intergrups són estructures informals que funcionen en el si del Parlament Europeu per fomentar els intercanvis entre els eurodiputats i la societat civil sobre temes particulars.
Aquest nou intergrup té com a objectiu promoure els drets dels infants i garantir que es tingui en compte el seu interès superior en totes les polítiques i les activitats de dins i fora de la Unió Europea.
Alhora, amb aquesta decisió es vol donar més visibilitat als drets dels infants i, en aquest context, desenvolupar un paper clau en la incorporació dels seus drets a través de la labor del Parlament.
Quan vaig començar a fer de mestre –han passat ja quaranta-cinc anys– desitjava ser amic dels meus alumnes i de les meves alumnes.
Aquest desig no el veia impossible, entre altres coses perquè la meva edat i la seva eren molt properes.
Cal tenir present que en els meus primers anys de mestre al Camp de la Bóta tenia nens i nenes de nou a tretze anys, agrupats en el mateix curs, i jo encara no havia estrenat la vintena, edat mítica cantada per Joan Manuel Serrat.
Com afirma la cançó, a mi també em bullia la sang i no tenia l'ànima morta.
En aquests moments d'inici del temps de jubilació puc constatar que la sang ja no em bull, gràcies a tots els déus, però conservo l'ànima tan viva com en aquells dies llunyans, gràcies també a tots els déus i a molta gent amb qui he tingut el goig de compartir la meva vida.
Professora de geografia i història i membre del Departament de Didàctica de la Llengua, de la Literatura i de les Ciències Socials, Universitat Autònoma de Barcelona
"Jo crec que l'audiència ens ha ensenyat que tenim poder...
O sigui, tenim opcions de poder fer valdre la nostra paraula... saps?
I que ens ha ensenyat maneres de tenir-nos en compte i donar opinions...
I que ens ha donat més força..."
Participant a l'audiència del curs 2011-2012
Les audiències públiques als nois i noies de Barcelona van néixer el curs 1994-1995 per indicació de l'alcalde de Barcelona, en aquell moment, el senyor Pasqual Maragall.
Els antecedents de les audiències, cal buscar-los a Itàlia i a l'experiència de Fano iniciada l'any 1991 i promoguda per UNICEF, en la qual una vegada l'any l'alcalde de la localitat convoca un ple extraordinari on es concedeix la veu a un consell d'infants.
Actualment, el projecte forma part de la xarxa de projectes de participació infantil de la Diputació de Barcelona i s'engloba com una de les activitats que desenvolupa la ciutat de Barcelona en el context de la xarxa internacional de ciutats educadores i de ciutats amigues de la infància (UNICEF).
El Departament de Salut de la Generalitat està elaborant un protocol pioner a l'Estat espanyol en col·laboració amb les societats científiques per reduir les radiacions ionitzants entre els infants, principalment les radiografies i els TAC, després que dos estudis internacionals hagin demostrat la seva relació amb el desenvolupament de càncer a llarg termini.
El Departament de Benestar Social i Família i la Fundació Affinity impulsen un programa pioner: la primera teràpia cognitivoconductual assistida per animals de companyia adreçada a menors tutelats.
El programa Buddies, que es desenvolupa conjuntament amb la Fundació Affinity, és una teràpia que busca millorar aspectes emocionals, comunicatius i de convivència a través de l'ensinistrament caní.
El Consistori pagarà mensualment a famílies sense recursos amb menors al seu càrrec
L'Ajuntament de Barcelona lliurarà 100 euros mensuals a les famílies que viuen sota el llindar de la pobresa i tenen menors al seu càrrec.
El Consistori municipal reservarà, per al 2015, un fons de 9,2 milions d'euros per poder assegurar aquesta renda infantil.
Aquest Programa, el primer d'aquestes característiques a Catalunya, treballa en la prevenció, la detecció i l'atenció de la violència masclista focalitzant les accions en infants i adolescents.
Els serveis d'atenció especialitzada van atendre, l'any passat, 2.852 dones i 836 infants.
La consellera de Benestar Social i Família, Neus Munté, va presentar el programa al Ple de la Comissió Nacional per a una Intervenció Coordinada contra la Violència Masclista, que és el màxim òrgan de coordinació interinstitucional en aquest àmbit, on participen una seixantena d'organismes de la Generalitat, institucions, organitzacions socials i professionals.
Organització: Fundació Acció Social Infància (FASI)
Organització: Universitat Rovira i Virgili
Dates: del 3 al 7 de febrer de 2015
Organització: Centre de teràpia familiar i relacional
Dates: del 6 de febrer al 13 de març de 2015
Organització: Institut de Drets Humans de Catalunya
Dates: del 2 al 19 de març de 2015
Organització: Universitat de Columbia
Dates: del 4 al 7 de març de 2015
Aquesta guia sobre participació no és un manual sobre com introduir la participació en els centres educatius, sinó que és un recull d'eines i recursos per treballar de manera transversal actituds, habilitats i competències que facilitin i impulsin l'aprenentatge i la vivència de la participació.
Els autors entenen que l'educació per a la participació ens ha d'ajudar en l'aprofundiment de la democràcia i, per tant, en la construcció d'una ciutadania crítica i responsable.
En aquest text es vol reflexionar sobre la importància que l'educació social té en el desenvolupament dels territoris perifèrics, per col·laborar en la seva transformació, en zones de pràctiques ciutadanes, així com possibilitar en les persones que els habiten una consciència crítica que les faci ser conscients de la seva posició en les societats.
I és que aquesta posició no és casual, simplement s'ha tractat de segregar certes poblacions de la resta de la societat i, aquesta separació, s'ha fet a través de l'estructura territorial, marcant fronteres artificials en certs espais, pobres i deprimits, per separar les persones que habiten allí de la resta de la societat.
L'obra ha estat premiada amb el III Premi Internacional en Educació Social Joaquim Grau i Fuster.
Editorial: Associació de Mestres Rosa Sensat
Benejam exposa i argumenta, en aquest llibre, el seu pensament i la pràctica acumulada.
Com diu ella mateixa, l'ha escrit «quan ja tinc una edat avançada», des del coneixement, la serenitat i la benvolença que donen l'experiència, la reflexió i la memòria.
En un moment com el present, potser és necessari que persones com Pilar Benejam parlin de la dignitat de la professió de mestre, de la seva complexitat, de les seves exigències, de la satisfacció de treballar amb infants i joves i de la responsabilitat social que representa.
Sense cap mena de dubte, aquest llibre és un llegat d'un referent de la pedagogia catalana contemporània.
Els nens i les nenes tenen una immensa capacitat per simplificar la vida.
Les paraules que recull aquest llibre són un exemple d'aquesta afirmació.
Són paraules que ensenyen i sorprenen, paraules que acompanyen i, potser, curen del desencant dels adults.
Després de trenta anys educant nens i nenes a les colònies escolars tradicionals i els campaments d'estiu, a la Granja, una granja escola ubicada a la població de Santa Maria de Palautordera (Barcelona), es varen adonar que alguna cosa estava passant.
El soroll del món i les presses constants havien provocat que els petits no tinguessin l'oportunitat d'escoltar les seves pròpies preguntes, i això els generava moltes carències emocionals.
La introducció de l'educació emocional als tallers i les activitats va representar el naixement de les paraules amb sentit, la creació d'un lloc per pensar i sentir i la retrobada amb la màgia.
La proposta dels autors s'explicita en el convenciment que si els més petits poden, també hem de poder els adults.
És una selecció d'onze contes que, amb paraules de nen, expliquen onze drets.
Va ser feta per esplais catalans per commemorar la Convenció dels drets de l'infant.
A través d'un formulari que s'ha d'omplir, i amb unes instruccions concretes, pots crear el teu propi conte amb les teves pròpies bogeries.
És una aplicació mòbil que permet, de forma directa i molt senzilla, denunciar qualsevol contingut multimèdia que sigui "inapropiat, il·legal o potencialment lesiu per als drets i els interessos dels infants i adolescents".
L'òrgan responsable del fitxer és la Direcció General d'Atenció Ciutadana i Difusió i l'adreça on la persona interessada pot exercir els drets d'accés, rectificació, cancel·lació i oposició és Via Laietana, 14, 3r, 08003 Barcelona
Aquest butlletí és una iniciativa de la Direcció General d'Atenció a la Infància i l'Adolescència del Departament de Benestar Social i Família de la Generalitat de Catalunya.